CELEX: 62010CN0435
Language: el
Date: 2010-09-13 00:00:00
Title: Υπόθεση C-435/10: Αίτηση για την έκδοση προδικαστικής αποφάσεως, την οποία υπέβαλε το Centrale Raad van Beroep (Κάτω Χώρες) στις 13 Σεπτεμβρίου 2010 — J.C. van Ardennen κατά Raad van bestuur van het Uitvoeringsinstituut werknemersverzekeringen

20.11.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 317/18
            
         Αίτηση για την έκδοση προδικαστικής αποφάσεως, την οποία υπέβαλε το Centrale Raad van Beroep (Κάτω Χώρες) στις 13 Σεπτεμβρίου 2010 — J.C. van Ardennen κατά Raad van bestuur van het Uitvoeringsinstituut werknemersverzekeringen
   (Υπόθεση C-435/10)
   ()
   2010/C 317/32
   Γλώσσα διαδικασίας: η ολλανδική
   
      Αιτούν δικαστήριο
   
   Centrale Raad van Beroep
   
      Διάδικοι στην υπόθεση της κύριας δίκης
   
   
      Εφεσείων: J.C. van Ardennen
   
      Εφεσίβλητος: Raad van bestuur van het Uitvoeringsinstituut werknemersverzekeringen
   
      Προδικαστικά ερωτήματα
   
   
               1)
            
            
               Πρέπει η οδηγία περί αφερεγγυότητας (1), και ειδικότερα τα άρθρα της 4, 5 και 10, να ερμηνευθεί υπό την έννοια ότι είναι εν γένει ασύμβατη με αυτήν μια εθνική ρύθμιση η οποία υποχρεώνει τους μισθωτούς, σε περίπτωση αφερεγγυότητας του εργοδότη τους και για να ισχύσει (πλήρως) το δικαίωμά τους να αναλάβει ο οργανισμός εγγυήσεως ανεξόφλητες οφειλές μισθών, να καταχωριστούν, ως πρόσωπα που ζητούν εργασία, το αργότερο την πρώτη εργάσιμη ημέρα μετά την ημέρα κατά την οποία η σχέση εργασίας καταγγέλθηκε ή εύλογα έπρεπε να καταγγελθεί;
            
         
               2)
            
            
               Πρέπει η οδηγία περί αφερεγγυότητας, και ειδικότερα τα άρθρα της 4, 5 και 10, να ερμηνευθεί υπό την έννοια ότι είναι ασύμβατη με αυτήν μια εθνική ρύθμιση η οποία επιβάλλει αυτή την υποχρέωση καταχωρίσεως και στους μισθωτούς που κατά τον χρόνο προειδοποιήσεως άσκησαν δραστηριότητες ως αυτοαπασχολούμενοι;
            
         
               3)
            
            
               Πρέπει η οδηγία περί αφερεγγυότητας, και ειδικότερα τα άρθρα της 4, 5 και 10, να ερμηνευθεί υπό την έννοια ότι είναι ασύμβατη με αυτήν μια εθνική ρύθμιση βάσει της οποίας η μη (εμπρόθεσμη) τήρηση αυτής της υποχρεώσεως καταχωρίσεως δύναται να οδηγήσει στη μερική μη καταβολή της παροχής λόγω αφερεγγυότητας, όταν για το ύψος και τη διάρκεια του μέτρου είναι καθοριστικό και το χρονικό σημείο στο οποίο τηρήθηκε η υποχρέωση αυτή;
            
         
      (1)  Οδηγία 80/987/EOK του Συμβουλίου, της 20ής Οκτωβρίου 1980, περί προσεγγίσεως των νομοθεσιών των κρατών μελών σχετικά με την προστασία των μισθωτών σε περίπτωση αφερεγγυότητος του εργοδότη (ΕΕ ειδ. έκδ. 05/004, σ. 35).